cyanic-selkie/wikianc huggingface dataset:
Շվեյցարական խոհանոց
Շվեյցարիայի գերմանական մաս
Շվեյցարիայի գերմանախոս մասի խոհանոցը տարբերվում է Ավստրիայի և Գերմանիայի խոհանոցների ավանդություններին նման լինելով, սակայն գոյություն ունեն նաև իրենց սեփական ուտեստները, որտեղ բացակայում է հարևանների խոհանոցներին նման լինելը։ Առավել հայտնի օրինակներ են ռյոշտին, գազարով կարկանդակը։
Տիչինո
Տիչինոյի խոհանոցը իտալական Լոմբարդիայի հետ ունի ընդհանուր գծեր։ Ամենահայտնի ուտեստը պոլենտան և ռիզոտոն են։
Վիլյամ Շիրոկի
Վիլյամ Շիրոկի, Չեխոսլովակիայի կոմունիստ քաղաքական գործիչ։
Ծնվել է երկաթուղայինի ընտանիքում։ 1921 թվականին դարձել է Չեխոսլովակիայի կոմունիստական (ՉԿԿ) անդամ։ 1929-1963 թթ. ՉԿԿ ԿԿ-ի, 1948-1963 թթ.՝ ՉԿԿ ԿԿ-ի նախագահության անդամ։ 1945-1953 թթ. եղել է Չեխոսլովակիայի կառավարության նախագահի տեղակալ (1950-1953 թթ., միաժամանակ, արտաքին գործերի նախարար), 1953-1963 թթ. ՉԽՍՀ կառավարության նախագահ։
Ծանոթագրություններ
Կատեգորիա:Չեխ պետական գործիչներ Կատեգորիա:Չեխիայի քաղաքական գործիչներ
Աթանասիոս Մաստրովասիլիս
Աթանասիոս Մաստրովասիլիս (Αθανάσιος Μαστροβασίλης, ), հույն շախմատիստ։ Գրոսմայստերի կոչմանն արժանացել է 2005 թ.։ Հունաստանի հավաքականի կազմում մասնակցել է 2 օլիմպիադաների. 2004 թ., 2010 թ.։
Հղումներ
• Աթանասիոս Մաստրովասիլիսի անձնական էջը ratings.fide.com կայքում
• Աթանասիոս Մաստրովասիլիսի պարտիաները www.chessgames.com կայքում
• Աթանասիոս Մաստրովասիլիսի անձնական էջը www365chess.com կայքում
• Աթանասիոս Մաստրովասիլիսի մրցելույթները շախմատային օլիմպիադաներում
Կատեգորիա:Ապրիլի 18 ծնունդներ Կատեգորիա:1979 ծնունդներ Կատեգորիա:Շախմատի գրոսմայստերներ Կատեգորիա:Հույն շախմատիստներ
Խաղողագործության, գինեգործության և պտղաբուծության հայկական գիտահետազոտական ինստիտուտ
Խաղողագործության, գինեգործության և պտղաբուծության հայկական գիտահետազոտական ինստիտուտ, խորհրդային շրջանի գիտահետազոտական ինստիտուտ (ԳՀԻ) Հայաստանում։ Գտնվել է Մերձավանում (Էջմիածնի շրջան, այժմ՝ Արմավիրի մարզ)։ Հիմնադրվել է 1956 թվականին։ Ըստ Հայկական սովետական հանրագիտարանի, 1979 թվականի դրությամբ ունեցել է 14 բաժին՝ խաղողի ագրոտեխնիկայի, խաղողի սելեկցիայի և խաղողագրության, պտղատու մշակաբույսերի ագրոտեխնիկայի, պտղատու մշակաբույսերի սելեկցիայի և սորտուսումնասիրման, լեռնային պտղաբուծության, ագրոքիմիայի և հողագիտության, բույսերի պաշտպանության, բույսերի ֆիզիոլոգիայի և կենսաքիմիայի, միկրոկենսաբանության, պտուղների վերամշակման և պահպանման տեխնոլոգիայի, գինիների և կոնյակների տեխնոլոգիայի, մեքենայացման, գիտատեխնիկական ինֆորմացիայի, տնկարանային տնտեսության և պատվաստակալների, 3 լաբորատորիա, մեկ փորձակայան, 5 փորձարարական բազա և 1 հենակետ, որոնք ընդգրկում էին պտղատու կուլտուրաների և խաղողի մշակության բոլոր գոտիները։
Ինստիտուտում ուսումնասիրվել են խաղողի, պտուղների և հատապտուղների սորտերի շրջանացման, գինեգործության և պահածոների արդյունաբերության՝ ըստ գոտիների տեղաբաշխման, խաղողի, պտուղների և հատապտուղների տեսակաշարի լավացման, բերքատվության բարձրացման խնդիրները։ Մշակվել են այգիների ագրոտեխնիկական ու ֆիտոտեխնիկական, կիսաանապատային, քարքարոտ հողերի և զառիթափ լանջերի իրացման միջոցառումներ, գինիների և պահածոների արդյունաբերության տեխնոլոգիայի նոր մեթոդներ։ Ինստիտուտի սելեկցիոներները ստեղծել էին պտղատու կուլտուրաների 40 և խաղողի 65 սորտ, որոնցից 20-ը շրջանացվել էին Խորհրդային Հայաստանում։ Դրանցից են եղել խաղողի Կարմրահյութ, Զվարթնոց, Շահումյանի, Արագածի, Հադիսի, Տոկուն և այլ սորտեր, տանձենու Հեղինե, Լեռնային գեղեցկուհի, Լենինականի ուշահաս, Միչուրինի հիշատակին, դեղձենու Արմինե, գետնաելակի Արևիկ, Լենինականի, Լոռի, Ռուբինե սորտերը։
Ինստիտուտում մշակված տեխնոլոգիայով Հայաստանում թողարկվել են «Արևիկ», «Նեկտարենի», «Հոկտեմբերյանի դեսերտային», «Հայկական» գինիները, որոնցից «Արևիկ»-ը և «Նեկտարենի»-ն միջազգային մրցույթներում արժանացել են մեդալների։ Ինստիտուտում թողարկվող «Հադիսի», «Կարմրահյութ», «Տիգրանի», «Մուսկատ» (Վարդաբույր), «Տոկուն» գինիները նույնպես միջազգային և համամիութենական մրցույթներում արժանացել են ոսկե և արծաթե մեդալների։
Կատեգորիա:Հայաստանի գիտահետազոտական ինստիտուտներ
Արգինա
Արգինա, պատմական ավան (գյուղաքաղաք) Այրարատի Շիրակ գավառում, Երազգավորս քաղաքի մոտ՝ նրանից դեպի արևմուտք, Կարս գետի ձախ ափին, Կարսից 64 կմ արևելք։ Եղել է նախաքրիստոնեական բերդ-ամրոց։ 6-րդ դարում հայտնի էր որպես գյուղ և բերդ և մինչև 7-րդ դար Կամսարականների սեփականությունն էր։ Սեբեոսի վկայությամբ, 603 թվականին պարսիկները, հույներին հետապնդելուց վերադառնալիս, գրավեցին Արգինան, կոտորեցին բնակիչների մի մասին, շատերն էլ գերի չընկնելու համար բերդից ցած նետվեցին։ 10-րդ դարում Բագրատունիների մայրաքաղաքը Շիրակավան(Երազգավորս) տեղափոխելուց հետո, Արգինան որոշ ժամանակ ծառայել է որպես Հայոց կաթողիկոսների աթռանիստ։ Արգինայում են թաղված հայոց կաթողիկոսներ Անանիա Ա Մոկացին (գահակալել է 946-968), Խաչիկ Ա Արշարունին (գահակալել է 973-992)։ Նույն դարի կեսերին այնտեղ մեծ շինարարություն է ծավալել Անանիա Մոկացի կաթողիկոսը։ Խաչիկ Ա կաթողիկոսի ժամանակ 990 թվականին Տրդատ ճարտարապետը Արգինայում կառուցել է կաթողիկե եկեղեցին(Անիի Մայր տաճարից ավելի վաղ), երեք այլ նույնանման եկեղեցիներ, մատենադարան-գրատունը, դպրոցը և վերանորոգել կաթողիկոսարանը՝ Արգինայի տաճարը, վերջինս հիմնահատակ ավերվել է թուրքերի կողմից։ 10-րդ դարի կեսին, Ասողիկի և Մատթեոս Ուռհայեցու վկայությամբ, Արգինայում գործել է բարձր հոգևոր դպրոց-վարդապետարան, որը մեծ հռչակ է վայելել։ Այդ ժամանակ Արգինան նշանավոր գյուղաքաղաք էր և հիշատակվում է «Մեծն Արգինա» անունով։
Արամ Սուջյան
Արամ Վարդանի Սուջյան, հայ բժիշկ, պարէնտերոլոգ։ Բժշկական գիտությունների դոկտոր, պրոֆեսոր։
Կենսագրություն
Աշխատանքները վերաբերում են ուռուցքաբանական հիվանդների վիրաբուժության, քիմիական և ճառագայթային բուժման փուլերում փոխանակության խանգարումների և դրանց կարգավորման հարցերին ։
Արտաքին հղումներ
Կատեգորիա:Հայ բժիշկներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Սալվադորի ֆուտբոլի ազգային հավաքական
Սալվադորի ֆուտբոլի ազգային հավաքականը ներկայացնում է Սալվադորը ֆուտբոլի միջազգային մրցաշարերում և առանձին հանդիպումներում։
Բոբե (լաոսյան տառ)
Բոբե («այծ»), լաոսերեն այբուբենի 14-րդ տառը։ Նման է թաիլանդերեն այբուբենի «բոբայմայ» տառին։ Լաոսերեն այբուբենում համարվում է ակսոնկան տառ, այսինքն՝ միջին կարգի։ Արտասանվում է ձայնավոր։ Բառավերջում արտասանվում է նաև որպես «մեկոպ»։ Նաև օգտագրոծվում է որպես «ինցիալ»։
Արտաքին հղումներ
Կատեգորիա:Լաոսերեն այբուբենի տառեր
Բայգոռիա
Բայգոռիա (Baygorria) բնակավայր Ուրուգվայի արևելյան մասում, Դուրասնո դեպարտամենտում։
Աշխարհագրություն
Տեղակայված է դեպարտամենտի հյուսիսարևմտյան մասում, գետից ոչ հեռու գտնվում է Ռիո Նեգրո և Բայգոռիա կամուրջը։
Բնակչություն
Բնակչությունը ըստ 2011 թվականի տվյալների կազմում է՝ 272 մարդ.
Աղբյուր։ Instituto Nacional de Estadística de Uruguay ։
Արտաքին հղումներ
Կատեգորիա:Ուրուգվայի բնակավայրեր
Վիլսոնի քարադր
Վիլսոնի քարադր (Charadrius wilsonia) ոչ մեծ թռչուն, որի անվանակոչվել է ամերիկացի թռչնաբան Ալեքսանդր Վիլսոնի պատվին։ Ընդհանուր առմամբ այս թռչուններից տարեցների գույնը մուգ մոխրագույն է, բայց արուները և էգերը փոքր-ինչ տարբերվում են, հատկապես ձվադրման շրջանում։ Նրանք տարածված են Ամերիկայում, ինչպես նաև Ամերիկայի Միացյալ Նահանգներում և Մեքսիկայում։ Այս թռչունների մի մասը Ամերիկայի Միացյալ Նահանգներից, բացառությամբ Ֆլորիդայում բնակվողների, ցուրտ սեզոններին չվում են Հարավային Ամերիկա։ Նրանք սնվում են ծովախեցգետիններով, միջատներով և ծովային որդերով։ Այս թռչունների մարմնի երկարությունը կազմում է 17-20 սմ։
1814 թվականին Ջորջ Օրդը այս թռչուններին անվանեց իր ընկերոջ պատվին՝ Վիլսոնի քարադր։
Գիտական փաստացի քննարկումներ կա այս տեսակի լատինական անվանման հետ կապված, ինչպես նաև Բրազիլիայի և Պերուի հարավամերիկյան ենթատեսակների առկայության վերաբերյալ։ Համարվում է, որ տեսակի սկզբնական անվանումը պետք է լինի crassirostris, և մեկ այլ թռչնի ենթատեսակներից մեկը, որը հայտնի է որպես հաստակտուց քարադր, այս դեպքում վերանվանվում է նույն անվանմամբ ։
Ծանոթագրություններ
Կատեգորիա:Քարադրներ Կատեգորիա:Կենտրոնական Ամերիկայի թռչուններ Կատեգորիա:Հյուսիսային Ամերիկայի թռչուններ Կատեգորիա:Կասպից ծովի կենդանական աշխարհը Կատեգորիա:Ողնաշարավորներ Կատեգորիա:Քարադրանմաններ Կատեգորիա:Քորդավորներ
Բապտիստական եկեղեցի
Բապտիստական եկեղեցի (βάπτισμα: մկրտություն, βαπτίζω «ընկղմում եմ ջրում») Բողոքականության ուղղություններից մեկը։
Ժամերգությունները կազմված են երգերից՝ որոնք ուղեկցվում են գործիքային երաժշտությամբ, քարոզներից, հանկարծաստեղծ աղոթքներից և հոգևոր պոեմների և բանաստեղծությունների ընթերցանություններից ։
Անվանում
«Բապտիստ» բառը, որը նշանակում է բապտիզմի հետևորդ, ծագում է հունարեն «βάπτισμα» բառից, որը նշանակում է մկրտություն, ինչն էլ իր հերթին ծագում է բառից, որը նշանակում է «ընկղմում եմ ջրում»։ Բապտիզմի ոչ պաշտոնական ինքնանվանումներն են՝ «աստծո երեխաներ», «վերածնվածներ», «աստծո վերածնված երեխաներ»։
Բապտիստները կատարում են մկրտությունը գիտակից տարիքում` մկրտվողին ամբողջովին ընկղմելով ջրի մեջ։ Քրիստոնյա բապտիստների գաղափարի ծագումը կապված է մկրտության մասին ավետարանչական ուսուցման հետ։
Բապտիզմի հիմնական սկզբունքներ
Լոնդոնում 1905 թվականին քրիստոնյա բապտիստների Առաջին համաշխարհային համագումարի ժամանակ որպես դավանաբանության հիմք հաստատվել է Առաքելական հանգանակը և ձևակերպվել են հետևյալ սկզբունքները
Սերգեյ Սանիկովը համարում է, որ քրիստոնյա բապտիստների առաջին Համաշխարհային համագումարի պաշտոնական փաստաթղտերում առկա տեղեկությունները այս սկզբունքների մշակումների և քննարկումների մասին, վկայում է այն մասին, որ նշված դավանաբանության դրույթները համագումարի ընթացքում կարող էին միայն հրապարակվել, ոչ թե մշակվել ։
Արտաքին հղումներ
Կատեգորիա:Դավանության ազատություն Կատեգորիա:Քրիստոնեական տերմիններ
Գլեյդս շրջան (Ֆլորիդա)
Կատեգորիա:Ֆլորիդայի շրջաններ
Ջուլի Բինդել
Ջուլի Բինդել (Julie Bindel, ), անգլիացի արմատական ֆեմինիստ  գրող և «Արդարություն կանանց համար» օրենսդրական բարեփոխումների խմբի համահիմնադիր, որը 1991 թվականից ի վեր օգնում է բռնարար տղամարդ սպանելու համար քրեական հետապնդման ենթարկված կանանց  ։
Հանդիսանում է ավելի քան 30 գրքի գլուխների ու չորս գրքի հեղինակ ու համահեղինակ, որոնց թվում՝ «Straight Expectations» (2014) և «The Pimping of Prostitution» (2017)։ Գործընկերուհու՝ Հարիեթ Ուիսթրիչի հետ խմբագրել է «The Map of My Life: The Story of Emma Humphreys» (2003) հոդվածը, կանոնավորապես գրել « Գարդիան » օրաթերթի, «Նյու Ստեյթսմեն» ամսագրի, «Սանդեյ Թելեգրաֆ» լրագրի ու «Ստենդփոյնթ» ամսագրի համար ։
Վաղ կյանք
Բինդելն ու իր երկու եղբայրները հասակ են առել հյուսիսարևելյան Անգլիայի Դարլինգթոն քաղաքում։ Ծնողները կաթոլիկ ու հրեա էին ։ 1973-1978 թվականներին հաճախել է Բրանքսոմի միջնակարգ դպրոցը, որից հեռացել է մեկ տարի շուտ, սակայն ինչպես ինքն է գրել՝ դա ոչ ոք չի նկատել ։ 1977 թվականին՝ 15 տարեկանում, պարզել է, որ լեսբուհի է, իսկ 2009 թվականին գրել է, որ հետերոսեքսուալության գաղափարն իրեն բացարձակապես չի գրավել ։
Ոստիկանություն, կանայք և մարդասպաններ ազատության մեջ
Տասնյոթ տարեկանում տեղափոխվել է Լիդս ու անդամագրվել պոռնոգրաֆիայի դեմ քարոզչություն իրականացնող Լիդսի հեղափոխական ֆեմինիստական խմբին ։ Տասներեք կանանց (որոնց մի մասը մարմնավաճառներ) սպանած ու ևս յոթի վրա հարձակված յորքշիրցի մարդասպան Պիտեր Սատկլիֆն ազատության մեջ էր 1975 - 1980 թվականների ընթացքում   ։ Սատկլիֆի սպանությունների նկատմամբ Բինդելի ատելությունն է պատճառ հանդիսացել նրա կողմից կանանց նկատմամբ սեռական բռնությունը դադարեցնելու քարոզչություն իրականացնելու համար։ 2005 թվականին գրել է, որ ոստիկանությունը հետաքննություն է իրականացրել միայն այն ժամանակ, երբ սպանվել է առաջին «ոչ մարմնավաճառը» և կանանց խորհուրդ տվել գիշերը խուսափել փողոցում հայտնվելուց ։ Նրան նաև զայրացրել են ոստիկանության պնդումները, թե մարմնավաճառները մարդասպանի թիրախն էին, թեև 1978 թվականի մայիսից ի վեր զոհերից ոչ մեկը չէր համապատասխանում այդ մասնագիտությանը ։
Բինդելը նշել է, որ 1980 թվականի նոյեմբերին գիշերը տուն գնալիս իրեն հետևել է միջին հասակի մի մարդ՝ մուգ մորուքով և թավ մազերով։ Նրանից խուսափելու համար նա վազել է մոտակա պանդոկն ու ոստիկանությանը տեղեկացրել կատարվածի մասին․ նրանք մերժել են նրա հայցը պնդելով, որ նրա հետապնդումը յորքշիրյան ձեռագիր է հիշեցրել ։ Հաջորդ շաբաթ Սատկլիֆի վերջին զոհի՝ 20-ամյա ուսանողուհի ժակլին Հիլի մարմինը գտնվել է Բինդելի հետապնդման վայրից կես մղոնից էլ պակաս հեռավորության վրա։ Հաջորդ տարի մարդասպանին ձերբակալելուց ու նրա լուսանկարը հրապարակելուց հետո Բինդելը ճանաչել է իրեն հետապնդած մարդուն ։
Բինդելը մասնակցել է սպանությունների դեմ ֆեմինիստական բողոքներին։
2006 թվականի վերջին, երբ դեռևս ազատության մեջ էր սերիական մարդասպան Սթիվ Ռայթը, Բինդելը կրկին պարզել է, որ ոստիկանությունը խորհուրդ է տալիս կանանց «հեռու մնալ փողոցից. եթե գիշերը մենակ եք, ձեզ վտանգի տակ եք դնում» ։
Ակադեմիական պաշտոններ
1990-ական թվականներին եղել է Լիդսի Մետրոպոլիտան համալսարանի բռնության, չարաշահման և գենդերային հարաբերությունների հետազոտական կենտրոնի տնօրենի օգնական, 2000-ական թվականներին՝ Լոնդոնի Մետրոպոլիտեն համալսարանի երեխաների և կանանց չարաշահման ուսումնասիրությունների բաժնի գիտաշխատող , 2013-2014 թվականներին՝ Լոնդոնի Բրունելի համալսարանի այցելու լրագրող, իսկ 2014-2017 թվականներին՝ Լինքոլնի համալսարանի այցելու հետազոտող ։
Արդարություն կանանց համար
Ընտանեկան և անձնական փոխհարաբերություններում կանանց նկատմամբ բռնության վերաբերյալ Բինդելի ուսումնասիրությունը եղել է նրա աշխատանքի հիմնական առանձնահատկությունը։ Իր գործընկերների՝ փաստաբան Հարիեթ Ուիսթրիչի և Հիլարի Մաքքոլումի հետ հիմնադրել է «Արդարություն կանանց համար» ֆեմինիստական օրենսդրական բարեփոխումների խումբը, որն արշավներ է իրականացնում ընդդեմ այն օրենքների, որոնք խտրական վերաբերմունք են ցուցաբերում բռնություն գործադրած տղամարդկանց սպանած կանանց հանդեպ ։
Խումբն ստեղծվել է 1991 թվականին սկզբում որպես «Ազատություն Սառա Թոմփսոնին» նախաձեռնություն, որը նպատակ է ունեցել իր հարբեցող ամուսնուն նախորդ տարի սպանած ու դրա համար ցմահ դատապարտված Սառա Թոմփսոնին ազատություն պարգևել ։ Աշխատել է «Southall Black Sisters» ընկերության հետ փոխհամաձայնեցված․ վերջինս պայքարում էր 1989 թվականին ամուսնու սպանության համար դատապարտված Կիրանջիտ Ալուվալիային ազատ արձակելու համար ։
Խմբի առաջին հայցերից մեկը Էմմա Համֆրեյզի դեպքն էր, որը դատապարտվել էր 1985 թվականին, 17 տարեկանում իր դաժան կավատ ընկերոջ սպանության համար։ 1992 թվականի սեպտեմբերին նա բանտից նամակ է գրել «Արդարություն կանանց համար» խմբին ու օգնություն խնդրել։ Նրանց աջակցությամբ նա հաջողությամբ բողոքարկել է դատավճիռը ։
Համֆրեյզը մահացել է թմրանյութի չարաշահումից երեք տարի անց։ Բինդելը, Ուիսթրիչն ու Համֆրեյզը ընկերացել էին, և հենց նրանք են գտել վերջինիս իր տանն անկողնում մահացած։ Նրանց համահեղինակությամբ լույս է տեսել Համֆրեյզի գրառումների հիման վրա ստեղծված  «The Map of My Life: The Story of Emma Humphreys»(2003) գիրքը  ։ Նրանք նաև կանանց և երեխաների նկատմամբ բռնության մասին իրազեկելու համար Էմմա Համֆրեյզի անվան ամենամյա հուշամրցանակ են շնորհում կանանց և խմբերի
Մարմնավաճառություն
1970-ական թվականներից Բինդելը ուսումնասիրել ու պայքարել է մարմնավաճառության դեմ, իսկ այդ մասին պարբերաբար գրել է 1998 թվականից ի վեր ։ Վճռականորեն դեմ է արտահայտվել սեքսուալ առևտուրը որպես «սեռական ծառայություններ մատուցողների իրավունքները» խթանելու մաս, ապաքրեականացնելու ջանքերին ։ Նրա դիրքորոշումն այնպիսին է, որ մարմնավաճառությունը «էապես վիրավորական է, և կանանց անհավասարության պատճառ և հետևանք, միակողմանի շահագործում՝ հիմնված տղամարդկանց ուժի վրա» ։ Իր «The Pimping of Prostitution: Abolishing the Sex Work Myth» գրքում (2017) նա հարցազրույց է վերցրել 250 մարդկանցից մոտավորապես 40 երկրներում, այցելել հասարակաց տներ և զրուցել է մարմնավաճառների, կավատների և ոստիկանության հետ ։
Մի քանի անգամ նրան հանձնարարվել է բարեգործությունների և տեղական իշխանությունների համար սեռական առևտրի մասին զեկույցներ գրել։ Լոնդոնի Մետրոպոլիտեն համալսարանի երեխաների և կանանց չարաշահման ուսումնասիրությունների բաժնում աշխատելիս 2003 թվականին համահեղինակել է զեկույց Ավստրալիայում, Իռլանդիայում, Նիդեռլանդներում և Շվեդիայում մարմնավաճառության մասին ։ 2004 թվականին նա Գլազգոյի քաղաքային խորհրդի համար զեկույց է պատրաստել Մեծ Բրիտանիայում մասին ։ 2008 թվականին Հելեն Աթկինսի հետ համահեղինակել է «Big Brothel» զեկույցը, որտեղ նա ուսումնասիրել է Լոնդոնի 33 թաղամասերի 921 հասարակաց տները ։ Նրանք գրել են, որ դրանց 85 տոկոսը գտնվել է բնակելի տարածքներում․ «Որտեղ էլ որ լինեք քաղաքում, հավանականությունն այն է, որ կանանց առք ու վաճառքը շարունակվում է ձեր քթի տակ» ։
Բինդելն ու Աթկինսն իրենց ծանոթ տղամարդկանց ներգրավել են իրենց փոխարեն հասարակաց տներ զանգահարելու մեջ․ նրանք հարցնում էին, թե իրենց ինչ կարող են առաջարկել։ Զանգահարել են միայն տեղական թերթերում գովազդված հասարակաց տները։ Բինդելը հաշվարկել է, որ գովազդի շնորհիվ հասարակաց տները տարեկան ստացել են 86-209․5 միլիոն ֆունտ ստեռլինգի շահույթ ։ Ներհրվող սեքսը հասանելի էր 15 - 250 ֆունտ ստեռլինգի սահմաններում, միջին արժեքը կազմել է 62 ֆունտ ստեռլինգ։ Հասարակաց տների երկու տոկոսն առաջարկել են չպաշտպանվող ներհրվող սեքս լրացուցիչ 10-200 ֆունտ ստեռլինգի դիմաց ։ Կանանց մեծ մասը եղել են ծագումով հարավային կամ արևելյան Եվրոպայից ու Ասիայից։ Հասարակաց մի տուն առաջարկել է իրենց խոսքերով «մի հույն աղջկա, որը շատ-շատ երիտասարդ է» ։ Զեկույցը քննադատության է արժանացել 27 ակադեմիկոսների կողմից ։
Ակնարկ
Բինդելը գրում է « Գարդիան » օրաթերթի, «Նյու Ստեյթսմեն» ամսագրի, «Սանդեյ Թելեգրաֆ» լրագրի ու «Ստենդփոյնթ» ամսագրի համար և հաճախակի հարցազրույցներ տալիս BBC-ին ու Sky News-ին ։ Նա թերթերում գրել սկսել է 1998 թվականի նոյեմբերից, երբ դեռ աշխատում էր Լիդսի Մետրոպոլիտեն համալսարանում ։
2001 թվականին «Գարդիան» օրաթերթում նրան սյունյակ է հատկացվել այն բանից հետո, երբ նա գրել է կանացի սեռական տուրիզմի մասին Ջամայկայում ։ Գրել է նաև երեխաների շահագործման ու կիբեռհետապնդումների թեմաների մասին , ինչպես նաև գենդերային չեզոք զուգարանների  ։
Բռնաբարություն
Բինդելը քննադատել է այն դժվարությունը, որին հանդիպում են բռնաբարության մասին հաղորդող շատ կանայք և պնդել, որ քննչական և իրավական գործընթացն ավարտվում է նրանով, որ կանանց հետ ավելի շատ վերաբերվում են որպես հանցագործի, քան թե տուժողի    ։ Բռնաբարության մասին նրա գրածները տպագրվել են Քուվեյթի և Հնդկաստանի թերթերում  ։ 2006 թվականին գրել է, որ բռնաբարության մասին ինքը հաղորդում չէր տա ոստիկանությանը, «որովհետև եթե ինձ բռնաբարեին, ես ավելի շուտ կնախընտրեի հանդես գալ որպես ամբաստանյալ դատարանում, քան որպես բողոքող մի համակարգում, որը կարծես թե ցանկանում է ապացուցել, որ բռնաբարությունը կանանց երեւակայության արդյունք է  ։
Լեսբիություն, ամուսնություն
Բինդելն ինքն իրեն անվանում է քաղաքական լեսբուհի ֆեմինիստ ։ 2010 թվականին ընդգրկվել է Միացյալ Թագավորության բացահայտ ամենաազդեցիկ ԼԳԲՏ անձանց ցուցակում, զբաղեցնելով 98-րդ տեղը ։ Նա սկսել է լեսբուհիների խնդիրների մասին գրել 1996 թվականից ։ «Գարդիանում» նրա աշխատանքը ներառել է հոդվածներ լեսբիական նրբագեղության, երեխա ունենալու , կոսմետիկայի արդյունաբերության , կանացի կոսմետիկ վիրահատությունների ու սեքսուալության մասին գիտական տեսությունների մասին ։
Ֆեմինիզմ
2014 թվականին Բինդելը պնդել է, որ «Արդարություն կանանց համար» խմբի աշխատանքը կայանում է նրանում, որ փոխեն օրենքն այնպես, որ «ահաբեկելն» այլևս պաշտպանություն չլինի իրենց կանանց սպանած տղամարդկանց համար և որ ջանք չեն խնայելու ամուսնական բռնաբարությունն ապօրինի ճանաչելու հարցում։ Այս ինստիտուցիոնալ մարտերը վարելու փոխարեն ֆեմինիստներն այժմ կենտրոնանում էին անհատներին խայտառակելու վրա։ «Խնդրագրերը գրավել են քաղաքականությունը», գրել է նա ։ Նա քննադատում է խոսելու հնարավորությունից զրկելու պրակտիկան, պնդելով, որ «գրաքննությունը նոր չափանիշն է» ։ Ամեն տարի Անգլիայում և Ուելսում շուրջ 400,000 կին սեռական բռնության է ենթարկվում, ասել է նա 2016 թվականին ։
Սեռ, երկսեռություն
2012 թվականին Բինդելը դատապարտել է կանանց երկսեռությունը որպես «նորաձեւ միտում», որն առաջացել է «սեռական հեդոնիզմի» պատճառով և բարձրացրել է այն հարցը, թե բիսեքսուալությունն արդյոք գոյություն ունի՞։
Տղամարդիկ և հետերոսեքսուալություն
2015 թվականին «Radfem Collective»-ին տված հարցազրույցում Բինդելը պաշտպանել է արական սեռի բոլոր ներկայացուցիչների ներճամբարումը, ինչպես նաև հետերոսեքսուալության վերացումը։
Աշխատանքների ընտրանի
Գրքեր
Արտաքին հղումներ
Կատեգորիա:Անգլիացի լրագրողներ Կատեգորիա:Բրիտանացի ֆեմինիստներ Կատեգորիա:ԼԳԲՏ գրողներ Կատեգորիա:Լեսբուհի գրողներ Կատեգորիա:Անգլիացի ֆեմինիստներ Կատեգորիա:Ֆեմինիստներ Կատեգորիա:Բրիտանացի գրողներ Կատեգորիա:Անգլիացի ֆեմինիստ գրողներ
Չիր (Բասենի գավառ)
Չիր, գյուղ Արևմտյան Հայաստանում, Էրզրումի վիլայեթի Բասենի գավառակում ։ Գտնվում էր Խորասան գյուղաքաղաքից 33 կմ հարավ-արևմուտք։ Մտնում էր Ներքին Բասենի կազմի մեջ։
Ծանոթագրություններ
Կատեգորիա:Արևմտյան Հայաստանի գյուղեր
Ֆիշերմանս Վորֆ (Սան Ֆրանցիսկո)
Ձկնորսական կայանատեղի, Ֆիշերմանս Վորֆ (Fisherman’s Wharf), շրջան և հայտնի զբոսաշրջային ատրակցիոն Սան Ֆրանցիսկոյում, Կալիֆոռնիա։ Այն մոտավորապես զբաղեցնում է Սան Ֆրանցիսկոյի հյուսիսային ափամերձ տարածքը Ժիրարդելի հրապարակից, կամ Վան Նես պողոտայից արևելք մինչ Պիեռ 35, կամ Քեարնի փողոց ընկած հատվածը։ Սան Ֆրանցիսկոյի կենտրոնից Ֆիշերմանս Վորֆ կարելի է հասնել Քեյբլքայով և տրամվայով։
Կատեգորիա:Կալիֆոռնիա
Միխայլովկա (գյուղ, Աբդրաշիտովսկի գյուղխորհուրդ)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Գավրիլկովո (գյուղ, Խոլմ-Ժիրովսկի շրջան)
Գավրիլկովո (Гаврилково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Կրասնոե (ավան, Կեգիչևի շրջան)
Կրասնոե (Красне), ավան Ուկրաինայի Խարկովի մարզի Կեգիչևի շրջանում։ Բնակավայրը նախկինում նաև անվանվել է Չերվոնիե Կոշարի։ Հիմնադրվել է 1920 թվականին։
2001 թվականի տվյալներով Կրասնոե ավանում բնակվում էր 866 մարդ։ Բնակավայրը զբաղեցնում է 2974 կմ² տարածք։ Բնակչության խտությունը կազմում էր 291,19 մարդ/կմ²։
Վելիկի Լես (գյուղ, Լիպովա Դոլինայի շրջան)
Վելիկի Լես (Великий Ліс), գյուղ Ուկրաինայի Սումիի մարզի Լիպովա Դոլինայի շրջանում։
Կրասնոե (ավան, Կեգիչևի շրջան)
Արտաքին հղումներ
Կատեգորիա:Ուկրաինայի Խարկովի մարզի Կեգիչևի շրջանի բնակավայրեր Կատեգորիա:Ուկրաինայի ավաններ Կատեգորիա:1920 թվականին հիմնադրված բնակավայրեր
Վելիկի Լես (գյուղ, Լիպովա Դոլինայի շրջան)
2001 թվականի տվյալներով Վելիկի Լես գյուղում բնակվում էր 228 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Խաղողագրություն
Խաղողագրություն, ամպելոգրաֆիա (ἄμπελος` որթ + γράφος` գրել), գիտություն խաղողի տեսակների և սորտերի, դրանց հատկանիշների փոփոխման մասին՝ կապված արտաքին պայմանների և մարդու նպատակաուղղված գործունեության հետ։ Որպես կիրառական բուսաբանության ինքնուրույն բնագավառ ձևավորվել է XIX դ.։ 1873 թվականին Վիեննայում ստեղծվեց խաղողագրության միջազգային հանձնաժողով, որը սահմանեց խաղողի սորտերի նկարագրման միատեսակ համակարգ։ Տարբերում են ընդհանուր խաղողագրություն, որն ուսումնասիրում է խաղողազգիների ընտանիքի կարգաբանության, ծագման, տարածման, տեսակների և սորտերի փոփոխման հարցերը, և մասնավոր խաղողագրություն», որն զբաղվում է խաղողի սորտերի և կլոնների (մեկ անհատի գենետիկորեն միասեռ վեգետատիվ սերունդ) բուսաբանական նկարագրությամբ, դրանց կենսաբանական ու տնտեսական բնութագրով։
Խաղողագրությունը մշակում է գիտական հիմնավորումներ խաղողի սելեկցիայի և սորտաշրջանացման, նոր շրջաններում խաղողի մշակույթի տարածման, սորտերի ծագման ու դասակարգման համար։
Հայաստանում խաղողագրության աշխատանքները սկսվել են 1930-ից, 1943-ից ուսումնասիրվել են խաղողի հինավուրց, քիչ տարածված կամ մինչ այդ անհայտ մնացած սորտերն ու կլոնները, ինչպես նաև հայկական նոր սորտերը։ Հրատարակվել է «ՀԽՍՀ ամպելոգրաֆիա» (Ե., 1947 - 1962, հ. 1 - 2) աշխատությունը, ուր նկարագրված են 247 տեղական հին և նոր, մասամբ նաև բերովի սորտեր։ Հայկական խաղողի 26 սորտեր նկարագրված են նաև Միջազգային գրանցման մատյանում, իսկ հայկական խաղողի 21 հին և սելեկցիոն նոր սորտեր՝ «ԽՍՀՄ խաղողի լավագույն սորտերը» ալբոմում (Մ., 1972)։
Կատեգորիա:Խաղողազգիներ Կատեգորիա:Խաղողագործություն
Պոդոլովսկի գյուղական խորհուրդ (Խարկովի մարզ)
Պոդոլովսկի գյուղական խորհուրդ  (Подолівська сільська рада), Ուկրաինայի Խարկովի մարզի Բարվենկովսկի շրջանում ։
2001 թվականի տվյալներով Պոդոլովսկի գյուղական խորհրդում բնակվում էր 993 մարդ։ Բնակավայրը զբաղեցնում է 84.05 կմ² տարածք։ Բնակչության խտությունը կազմում էր 11.81 մարդ/կմ²։ Խորհրդում կա 6 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1963 թվականին հիմնադրված բնակավայրեր
(3442) Յաշին
(3442) Յաշին (Yashin), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 3,152072 ա. մ., առավելագույնը մոտենում է 2,7086 ա. մ. հեռավորության վրա և հեռանում 3,5955 ա. մ. ։ Արեգակի շուրջ մեկ ամբողջական պտույտ է կատարում 2044,05 երկրային օրվա ընթացքում, իր ուղեծրով շարժվելով միջինում 0,176121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,23° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պոնտիդա
Պոնտիդա  (Pontida), կումունա Իտալիայում, գտնվում է Լոմբարդիա մարզի Բերգամոյի գավառում ։
2008 թվականի դրությամբ ապրում է 2934 մարդ բնակչության խտությունը 293 մարդ/կմ²։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գալֆ շրջան (Ֆլորիդա)
Կատեգորիա:Ֆլորիդայի շրջաններ
Ամնիոն
Ամնիոն, ողնաշարավորների (սողուններ, թռչուններ, կաթնասուններ) և որոշ անողնաշարավորների (միջատներ, կարիճներ, նեմերտիններ) սաղմնային թաղանթ։ Զարգանում է արտաքին և միջին սաղմնային թերթիկներից։ Թռչունների և կաթնասունների ամնիոնի խոռոչը լցված է ամնիոտային հեղուկով՝ օրգանական միացություններ (սպիտակուց, միզանյութ, շաքար) և անօրգանական աղեր պարունակող պտղաջրով, որը սաղմը պահպանում Է մեխանիկական վնասվածքներից ու չորացումից։ Ամնիոնի առկայության կամ բացակայության հատկանիշով ողնաշարավորները բաժանվում են երկու խմբի՝ ամնիոտների կամ բարձրակարգի և անամնիաների կամ ստորակարգի։
Կատեգորիա:Սաղմնաբանություն
Շալոմ
ԱՄՆ նախկին նախագահ Բիլ Քլինթոնը Իցհակ Ռաբինի հետ հանդիպումը ավարտեց հետևյալ բառակապակցությամբ Shalom, chaver (Հաջողություն ընկեր):
Ծագումնաբանություն
Շալոմ բառը ծագում է Շ-Լ-Մ արմատից (ש|Շին-ל|Լամեդ-Մեմ, ש.ל.ם): Այս կապակցությունը համարժեքներ ունի նաև սեմական այլ լեզուներում և նշանակում է ամբողջություն, ամբողջականություն, առողջություն։
Բառի կիրառումը Նոր Կտակարանում
Շալոմը կիրառվում է անվան իմաստով։ Բառի ծագումը մոտ է Սողոմոն անվանը (Շլոմո): Հայտնի մարդիկ, ովքեր կրել են Շալոմ անունը կամ ազգանունը.
Այս անվանումն են կրում նաև Գերմանիայի Շպայեր քաղաքի Բեյթ Շալոմ սինագոգը, ինչպես նաև Ստամբուլի Նեվե Շալոմ սինագոգը։ Ստամբուլում լույս է տեսնում Շալոմ թերթը, որը հրատարակվում է և թուրքերեն, և սեֆարդերեն։ Հաճախ Շալոմ անվանումը հանդիպում է նաև մի շարք խանութների և կազմակերպությունների անվանումներում, ինչպես օրինակ, իսրայելական «Շալոմ Ալեյհեմ» մթերային խանութների ցանցը։
Ծանոթագրություններ
Կատեգորիա:Ողջույն Կատեգորիա:Եբրայերեն բառեր և արտահայտություններ
Կեղծ Դմիտրի I
Կեղծ Դմիտրի I (Лжедмитрий) ,, ), ինքնակոչ-արկածախնդիր, որ ներկայացել է որպես ռուսական գահաժառանգ Դմիտրի Իվանովիչ, ռուսական ցար 1605-1606 թվականներին։ Ծագումն անհայտ է։
1604 թվականի աշնանը լեհ-լիտվական ջոկատներով անցել է ռուսական սահմանը և ռուսական ֆեոդալների մի մասի աջակցությամբ, օգտվելով Բորիս Գոդունովի մահից հետո քաղաքում ծագած ապստամբությունից, 1605 թվականի հունիսին մտել Մոսկվա։ Որպես ցար փորձել է վարել ինքնուրույն ներքին և արտաքին քաղաքականություն։ Սպանվել է Վ․ Շույսկու գլխավորած ազնվականական դավադրությամբ՝ Մոսկվայում բռնկած հակալեհական ժողովրդական ապստամբության ժամանակ։
Քաղաքիկ
Քաղաքիկի եկեղեցի
Ժամանակը՝ XII-XIII դդ։ - Տեղը՝ գյուղի հյուսիսարևելյան թաղամասում։ - Ճարտարապետը՝ անհայտ։ - Պատվիրատուն, մեկենասը՝ եկեղեցու 1441 թ. վերանորոգման մեկենաս Աղա Շաին։ - Հորինվածքը՝ միանավ, թաղածածկ դահլիճ։ - Շինանյութը՝ սրբատաշ և կիսամշակ քար։ - Վերանորոգումներ՝ 1441 թ., XVII դ, XIX դ։ - Մուտքը՝ արևմտյան ճակատում։ - Աբսիդը՝ կիսաշրջանաձև։ - Ավանդատները՝ մեկ զույգ։ - Արձանագրություններ՝ արևմտյան ճակատում։ Որմնանկարներ՝ XIX դ, քայքայված բեկորներ։ - Պատկերաքանդակներ՝ չունի։ Զարդաքանդակներ՝ չունի։ - Շրջակայքում՝ եկեղեցու արևմտյան ճակատի առջև եղել է 2 մույթերի հորինվածքով գավիթ-սրահ, որն այժմ ավերված է։ - Վիճակը՝ կանգուն։
Քաղաքիկի Սուրբ Սարգիս մատուռ
Ժամանակը՝ XVI-XVII դդ։ - Տեղը՝ գյուղի հյուսիսարևելյան կողմում, լեռնալանջին։ - Հորինվածքը՝ միանավ, փայտածածկ դահլիճ։ - Շինանյութը՝ ճեղքված և մշակված որձաքար։ - Արձանագրություններ չունի։ - Աբսիդը՝ կիսաշրջանաձև։ - Ավանդատներ՝ չունի։ - Վիճակը՝ ավերակ։
Քաղաքիկի կամուրջ
Ժամանակը՝ XVII դ։ - Տեղը՝ գյուղում, Տրունյաց գետի վրա։ - Կառուցող վարպետը՝ անհայտ։ - Պատվիրատուն, մեկենասը՝ անհայտ։ - Հորինվածքը՝ միաթռիչք։ - Շինանյութը՝ սրբատաշ և կիսամշակ քար։- Վերանորոգումներ՝ XIX դ։ - Արձանագրություններ՝ չունի։ - Վիճակը՝ ավերակ։
Քաղաքիկի ժողովրդական բնակելի տներ
Ժամանակը՝ XIX դ։ - Տեղը՝ Քաղաքիկի հին՝ Գևորգյանների թաղամասում։ - Աչքի ընկնող տների թիվը՝ 5։ - Հորինվածքները՝ միահարկ և երկհարկ, բազմասենյակ։ Շինանյութը՝ սրբատաշ և կիսամշակ քար, աղյուս։ - Զարդաքանդակներ՝ ճակատներում և պատշգամբների վրա։ - Վիճակը՝ տների ճարտարապետության մեջ ժամանակակից կենցաղի պահանջներից ելնելով կատարվել են որոշ փոփոխություններ։
Քաղաքիկի գերեզմանատուն
Ժամանակը՝ XV-XIX դդ։ - Տեղը՝ գյուղի հարավարևելյան կողմում։ - Տապանաքարերի թիվը՝ 71։ - Տապանաքարերի տեսակը՝ հարթ, քառանկյունի։ - Արձակագիր տապանաքարերի թիվը՝ 47։ - Վիճակը՝ տապանաքարերի մի մասը տեղահան են արված, ծածկված են հողով, արձանագրությունները տեղ-տեղ քայքայված ու վնասված են։
Ծանոթագրություններ
Կատեգորիա:Որդուարի շրջանի բնակավայրեր
Գիշերվա 30 օր
Կինոնկարի բյուջեն կազմում էր 32 միլիոն դոլլար։ Պրեմիերան կայացավ 2007 թվականի նոյեմբերի 19-ին ԱՄՆ- ում և նոյեմբերի 1-ին Մեծ Բրիտանիայում։ Չորս ամսում թրիլլերի շահույթը կազմեց 75 միլիոն դոլլար։ 2010 թվականի հոկտեմբերի 5-ին նկարահանվեց ֆիլմի երկրորդ մասը՝ «Գիշերվա 30 օր. Մութ ժամանակներ», իսկ մինի- սերիալի թողարկումը՝ «Գիշերվա 30 օր. Արյունոտ հետքեր» անվամբ, տեղի ունեցավ 2007 թվականին FEARnet.com կայքով։
Սյուժե
Փոքր քաղաք Բարրոուում, որը գտնվում է Ալյասկայի հյուսիսում, մարդիկ նախապատրաստվում են «գիշերվա 30 օրվան»՝ ձմեռային շրջանին, երբ արևը մայր է մտնում գրեթե մեկ ամիս։
Այդ հնարավորությունից օգտվում են վամպիրները, որոնք գալիս են քաղաք՝ չվախենալով միանգամից ոչնչանալ արևածագից։
Քաղաքում պատահաբար հայտնվում է շերիֆ Էբեն Օլեոնի սիրելին։ Էբենի ազնվությունը դառնում է այն փրկարար «ցողունիկը», որը փրկում է նրանց, ովքեր ողջ էին մնացել վամպիրների հետ անհավասար պայքարում։ Էբենը ինքնակամորեն զոհաբերվում է հանուն իր սիրելիի և բոլոր նրանց, ովքեր ողջ էին մնացել։
Սկզբնական փուլ
Սկզբում հեղինակ Սթիվ Նայլսը ցանկանում էր իր մտահղացումն իրականացնել կոմիքսի միջոցով, սակայն սյուժեն վաճառել ցանկանալուց հետո, որոշեց իրագործել այն ֆիլմում։ Երբ դա ևս չստացվեց, վամպիրների մասին սյուժեն հետաձգվեց այնքան, մինչև Նայլսը չհանդիպեց «IDW Publishing» հրատարակչական ընկերությանը։ Արդյունքում «IDW»-ն հրատարակեց կոմիքսը՝ նկարված Բեն Տեմպլսմիթի կողմից .։ Երբ Նայլսը և իր գործակալ Ջոն Լեվինը կրկին որոշեցին վերադառնալ կոմիքսի էկրանիզացիայի մտահաղացմանը և շեշտը դրեցին «զարմանքի և մտահաղացման նկատմամբ մեծ հետաքրքրության» վրա, երբ Սեմ Ռեյմին և «Senator International» ընկերությունը թույլատրեցին նրանց նկարահանել կոմիքսի մոտիվներով ֆիլմ։ Ռեյմի խոսքերով այդ նախագիծը տարբերվեց վերջին տարիների սարսափ ֆիլմերից ։
Կոմիքսի 2002 թվականի հրատարակումից հետո «DreamWorks», «MGM» և «Senator International» ընկերությունները վիճում էին՝ ֆիլմը նկարահանելու հնարավորություն ստանալու համար (ներդրումներն անցել էին մեկ միլիոն ԱՄՆ դոլլարից)։ Սկզբում Ռեյմին ցանկանում էր ֆիլմ նկարահանել և բանակցություններ էր վարում իր գործընկեր Ռոբերտ Տապերտի հետ «Senator Entertainment»-ի ստեծման մասին, որը «Senator International»-ի ստորաբաժանումն էր ։ 2002 թվականի հուլիսին «Senator International»-ը ֆիլմը նկարահանելու հնարավորություն ստացավ և սկսեց երկկողմանի բանակցություններ վարել Ռեյմիի և Տապերտի հետ՝ որպես պրոդյուսերներ։
Սցենար
2002 թվականի հոկտեմբերին Նայլսն արդեն ակտիվ գործունեություն էր ծավալում սյուժեն կոմիքսի մակարդակից մեծ էկրան բերելու համար։ Նա ցանկանում էր ավելի լայն կերպով ներկայացնել դերակատարներին՝ աշխատելով պահել կոմիքսի էությունը ։ 2003 թվականի փետրվարին «Columbia Pictures»-ը դարձավ «Senator International»-ի գործընկերը. այն ժամանակ, երբ բոլորովին նոր ստեղծված «Ghost House Pictures» ընկերությունը զբաղված էր նկարահանումներով։ «Ghost House Pictures»-ի ստեղծողը՝ Մայք Ռիչարդսոնը, դարձավ գործադիր պրոդյուսեր (հենց նա, ով ավելի վաղ հրաժարվեց հրապարակել կոմիքսը) ։ 2003 թվականի մարտին հայտնի դարձավ, որ Նայլսի սցենարը խոտանվել է, իսկ մեկ տարի անց «Columbia Pictures»-ը սկսեց զբաղվել սցենարի վերամշակմամբ։ «Ghost House Pictures»-ի մենեջեր Սյու Բայնդերը հայտարարեց, որ վամպիրական թրիլլերի նկարահանումները կսկսվեն ամենաքիչը մեկ տարի հետո, քանի որ ստուդիայի ծրագրերում կան ևս երեք ֆիլմի նկարահանումներ ։ Հաջորդ տարվա մայիսին Ստյուարտ Բիտտին՝ «Կարիբյան ծովի ծովահենները» ֆիլմի առաջին սերիայի սցենարիստներից մեկը, գրեց Նայլսի սցենարը , վերջինս միանգամից ողջունեց դա ։
2005 թվականի սեպտեմբերին հայտարարվեց, որ ռեժիսոր Դեյվիդ Սլեյդը կդնի նկարներ, որոնց տարածումը Հյուսիսային Ամերիկայով կիրականացնեն «Columbia Pictures» և «Mandate Pictures» ընկերությունները համաշխարհային կինովարձույթում ։ 2006 թվականի մարտին Սլեյդը տեղեկացրեց, որ սցենարիտ Բրայան Նելսոնը, ով «Սառնաշաքար» ֆիլմի սցենարիստն է, աշխատում է որպես «Գիշերվա 30 օր» ֆիլմի սցենարիստ՝ փոխարինելով Բիտտիին ։
Նկարահանումներ
2006 թվականի հունիսին Ջոշ Հարտնետը ստացավ գլխավոր տղամարդու դերը. Բարրոու քաղաքի երիտասարդ շերիֆ, իսկ Մելիսա Ջորջը՝ նրա կնոջ և կոլեգայի դերը ։ Դենի Հյուսթոնը մարմնավորեց վամպիրների ոհմակի առաջնորդի դերը ։ Նկարահանումները նշանակված էին 2006 թվականի ամռանը և պետք է գնային Ալյասկա ու Նոր Զելանդիա, սակայն ամեն ինչ հետաձգվեց։ 2006 թվականի հարցազրույցի ժամանակ Մայք Ռիչերդսոնը ասաց, որ ֆիլմը կնկարահանվի 35 միլիմետրանոց կինոժապավենով, սակայն «Genesis» տեսախցիկով նկարահանելու տարբերակը ևս քննարկվել է ։ Նկարահանումներից առաջ տված հարցազրույցում Սլեյդը ասաց, որ Բեն Տեմպլսմիթի նկարները օգատգործվել են ֆիլմի ձևավորման մեջ։ Ռեժիսորը նշեց նաև, որ Նելսոնի սցենարը բնույթով մոտ է գրաֆիկական վեպի, իսկ ինքը պատրաստվում է նկարահանել «սարսափելի ֆիլմ վամպիրների մասին»։ Ըստ նրա այդպիսի ֆիլմերը այնքան էլ շատ չեն։ «Այլ ֆիլմերում շատ են փակուղային լուծումները, մենք անում ենք ամեն ինչ, որպեսզի խուսափենք այդպիսի դրություններից։ Մեր գլխավոր նպատակներից մեկն այն է, որ ֆիլմը դարձնենք ավելի բնական, քան բնօրինակ վեպն է, քանի որ այնտեղ ամեն ինչ չափազանցեցված է» ։ Հեղինակները կարծում էին նաև, որ վամպիրները չեն լինի այնքան էլ սարսափելի, եթե խոսեն մարդկային լեզվով, այդ պատճառով էլ հորինվեց նոր՝ վամպիրական լեզու, որի համար նշանակված էր Օկլանդ համալսարանի լեզվաբան-պրոֆեսորը։ «Մենք ստեղծեցինք շատ հասարակ լեզու, որը նման չէ որևէ լեզվի։ Ամեն ինչ պարզ է, որովեհտև այդպիսին է վամպիր- գիշատիչների խառնվածքը»,- ասում է Սլեյդը ։ 2007 թվականի փետրվարին նկարահանումներն ավարտված էին ։ Նկարահանումները տեղի են ունեցել «Henderson Valley Studios» ստուդիայում, Օուկլենդ քաղաքում, Քվինսթաունում, Հոբսոնվիլլիայի օդանավակայանում, Վայտակիր այգում և Վայոր-Սնոու ագարակում ։ Գործնականում բոլոր գիշերային տեսարանները նկարահանվել են կեսօրին ։ Հարտները հնարքների մեծ մասը կատարել է ինքնուրույն, իսկ Մելիսա Ջորջը ինքնուրւյ է օգտագործել մեքենան պահանջված տեսարաններում ։
Երաժշտություն
2007 թվականի ապրիլին կոմպոզիտոր Բրայան Ռեյտցելին վարձակալեցին ֆիլմի սաունդթրեքի աշխատանքների համար ։
Քննադատություն
«Rotten Tomatoes» կայքը ունեցավ 51 տոկոս շահույթ 157 քննադատների դրական ակնարկների շնորհիվ ։ «Metacritic» ֆիլմին 100 բալից շնորհեց 53-ը, 29 ակնարկի հիման վրա՝ ֆիլմին ոչ միանշանակ գնահատական տալով ։
Մրցանակներ
2008 թվականին ֆիլմը արժանացավ մի շարք հայտնի մրցանակների ։
DVD տարբերակ
2008 թվականի փետրվարի 26-ին ֆիլմը հրապարակվեց DVD տարբերակով՝ Blu-ray և UMD ընկերությունների կողմից՝ PlayStation Portable-ի համար։ UMD-ի վաճառքից ստացված գումարը կազմեց 26 հազար 949 հարյուր 780 ԱՄՆ դոլլար։ Blu-ray-ը այդպիսի ցուցանիշ չունեցավ ։ Հրատարակությունը կազմված էր մեկ սկավառակից, որի մեջ բացի ֆիլմից կար նաև 8 փոքրիկ կարճամետրաժ ֆիլմ, որում կինոնկարի ստեղծման մասին տեսակետներ էին հնչում։
Ֆիլմի բրիտանական հրատարակումը տեղի ունեցավ 2 սկավառակովով, որը վաճառքում հայտնվեց 2008 թվականի ապրիլին։ Այս հրատարակությունը ևս գրանցեց մեծ հաջողություն, միայն թե այս անգամ վաճառվող տուփում զետեղված էր նաև «Գիշերվա 30 օր» գրաֆիկական նորավեպը։
2008 թվականին «Мьюзик-трейд» ընկերությունը հրատարակեց ֆիլմի սովորական և պարզեցված տարբերակը՝ ռուսերեն թարգմանությամբ։ Թողարկումներից ոչ մեկը բոնուս չունեցավ։
Նովելիզացում
2007 թվականի սեպտեմբերի 25-ին «Pocket Star» հրատարակչությունը թողարկեց «Գիշերվա 30 օր» (ISBN 978-1-4165-4497-5) վեպ-նովելիզացումը՝ գրված Թիմ Լեբբոնի կողմից (Tim Lebbon) ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր Կատեգորիա:Ֆիլմեր վամպիրների մասին Կատեգորիա:Ամերիկյան կոմիքսների էկրանավորումներ Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան ֆանտաստիկ սարսափ ֆիլմեր
Չիրիկ
Չիրիկ, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի քաղաքից 50 կմ հյուսիս-արևելք, Արածանիի աջակողմյան Գյունեկ վտակի հովտում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Խաղողի ողկույզակեր
Խաղողի ողկույզակեր, տերևաոլորների ընտանիքի թիթեռ, խաղողի վտանգավոր վնասատու։ Թևերի բացվածքը 10-13 մմ է։ Տարածված է Արևմտյան և Արևելյան Եվրոպայում, Կովկասում, Անդրկովկասում, Ն. Պովոլժիեում, Միջին Ասիայում, Հայաստանի բոլոր խաղողագործական շրջաններում, հատկապես՝ Արարատյան դաշտում։ Թրթուրները մետաքսե ոստայնով պատում են ծաղկաբույլերը, ուտում ծաղկակոկոնները, ապա նաև՝ հատապտուղները։ Վնասված պտուղները գորշանում, չորանում և թափվում են։
Պայքարի միջոցներն են՝
Ագուաս Բուենաս
Ագուաս Բուենաս (Aguas Buenas) բնակավայր Ուրուգվայի հարավարևելյան մասում, Դուրասնո դեպարտամենտում։
Աշխարհագրություն
Տեղակայված է № 7 մայրուղու վրա, դեպարտամենտից մոտ՝ 45 կմ դեպի Վիլայա դել Կարմեն քաղաքից։
Բնակչություն
Բնակչությունը ըստ 2011 թվականի տվյալների կազմում է՝ 86 մարդ.
Արտաքին հղումներ
Կատեգորիա:Ուրուգվայի բնակավայրեր Կատեգորիա:1838 թվականին հիմնադրված բնակավայրեր
Կրուտոյարովկա (գյուղ, Կեգիչևի շրջան)
Կրուտոյարովկա (Крутоярівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1770 թվականին։
2001 թվականի տվյալներով Կրուտոյարովկա գյուղում բնակվում էր 313 մարդ։ Բնակավայրը զբաղեցնում է 1595 կմ² տարածք։ Բնակչության խտությունը կազմում էր 196,24 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կեգիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1770 թվականին հիմնադրված բնակավայրեր
Մորսբրոն լե Բեն
Մորսբրոն լե Բեն (Morsbronn-les-Bains), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 572 մարդ, բնակչության խտությունը` 83.26 մարդ/կմ²։ Բնակավայրը զբաղեցնում է 6.87 կմ² տարածք։
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Մորսբրոն լե Բեն
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 36 կմ հյուսիս։
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Հիմնվել է 2005 թ. նոյեմբերի 24-ին ՀՀ Նախագահի հրամանագրով՝ հաշվի առնելով «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների և «Հայաստան» համահայկական հիմնադրամի միջև կնքված պայմանագիրը։
Մորսբրոն լե Բեն
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ալեքսանդրա Ստան
Ալեքսանդրա Ստան (Alexandra Stan, ), ռումինացի երգչուհի։
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Մրցանակի շնորհման կարգը
Մրցանակը շնորհվում է ամեն տարի հետևյալ անվանակարգերում՝
Ալեքսանդրա Ստան
Կենսագրություն
Ալեքսանդրա Ստանը «Andrei Saguna» անվան համալսարանի կառավարման ֆակուլտետի ուսանողուհի է։ Մասնակցել է մի շարք երաժշտական մրցույթներում, այդ թվում նաև հաջողությամբ մասնակցել է Ռումինիայում ամենամյա «Mamaia» փառատոնին։ 2009 թվականին նա թողարկել է իր առաջին սինգլը «Lollipop (Param Pam Pam)»։ Հաջորդ տարի հայտնվեց նոր «Mr. Saxobeat» սինգլը։
Ծանոթագրություններ
Կատեգորիա:Ռումինացի երգչուհիներ Կատեգորիա:Ռումինացի կոմպոզիտորներ
Մորսբրոն լե Բեն
Տնտեսություն
2010 թվականին ուներ 426 աշխատունակ (15-64 տարեկան) բնակիչ, որոնցից ակտիվ էին 313-ը, իսկ ոչ ակտիվները` 113։ Ակտիվության ցուցանիշը կազմում է 73,5 %։ 313 աշխատունակ մարդկանցից աշխատել է 293 անձ (159 տղամարդ և 134 կին)։ Գործազուրկ են եղել 20 անձ (12 տղամարդ և 8 կին)։ 113 անաշխատունակներից 17-ը եղել են աշակերտներ կամ ուսանողներ, 38-ը` թոշակառուներ, իսկ 58-ը չեն աշխատել տարբեր պատճառներով ։
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Մրցանակի շնորհման կարգը
ա) երգեցողություն՝ երկու մրցանակ.
Մորսբրոն լե Բեն
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ
Մրցանակի շնորհման կարգը
բ) գործիքային կատարում՝ երկու մրցանակ։
Մրցանակակիրներ
Ստորև ներկայացված է մրցանակակիրների ցանկը։
2010 թվական
2010 թվականի մյուս մրցանակները չեն շնորհվել։
2011 թվական
2011 թվականի մյուս մրցանակները չեն շնորհվել։
Ծանոթագրություններ
Կատեգորիա:Հայաստանի պետական մրցանակներ
Միխայլովկա (գյուղ, Աբզելիլովսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1024 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
(3443) Լիցունգդաո
(3443) Լիցունգդաո (Leetsungdao), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1979 թվականի սեպտեմբերի 26-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,392535 ա. մ., առավելագույնը մոտենում է 1,6596 ա. մ. հեռավորության վրա և հեռանում 3,1254 ա. մ. ։ Արեգակի շուրջ մեկ ամբողջական պտույտ է կատարում 1351,72 երկրային օրվա ընթացքում, իր ուղեծրով շարժվելով միջինում 0,266328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,69° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Համիլտոն շրջան (Ֆլորիդա)
Համիլտոն շրջան (Hamilton County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.334 կմ² է, բնակչությունը՝ 14.799 մարդ (2010 թ. տվյալներով)։ Շրջկենտրոնն է Ջասպեր բնակավայրը։ Կազմավորվել է 1827 թ.։
Կատեգորիա:Ֆլորիդայի շրջաններ
Դուգլին
Դուգլին (այժմ կոչվում է՝ Düylün - Դույլուն), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։ Տեղակայված է Ցղնայի ձորի միջին հոսանքում՝ Ցղնայից 8 կմ ներքև ։
Պատմություն
Գյուղն ունեցել է միջին մեծություն։ Հայերը տեղահան են արվել 19-րդ դարի սկզբներին, իսկ հուշարձանները քայքայվել ու ավերվել են ։
18-րդ դարի վերջերին գյուղից քիչ ներքև հիմնվել է մեկ այլ նոր (ադրբեջանական) բնակավայր՝ Դիզան, որը ստացել է Դուգլինդիզա անվանումը ։
Կցորդում
Կցորդում, կցման կցորդիչ, տրանսպորտային մեքենաների մեխանիզմ, որը ոլորող մոմենտը ներքին այրման շարժիչից փոխանցում է փոխանցումների տուփին։ Կցորդումը ապահովում է շարժիչի և տրանսմիսիայի լիսեռների կարճատև անջատումը, փոխանցումների առանց հարվածի փոխարկումը և տեղից մեքենայի սահուն շարժվելը։ Կախված տարվող սկավառակների թվից՝ լինում են մեկ, երկու և բազմասկավառակային կցորդումներ։ Կցորդման անջատումն իրականացվում է ոտնակով, լծակավոր կամ հիդրավլիկական փոխանցման միջոցով, իսկ ծանր մեքենաներում՝ օժանդակ հաղորդակի օգնությամբ։
Կատեգորիա:Ավտոմեքենաների մասեր և մեխանիզմներ Կատեգորիա:Ավտոմոբիլի կառուցվածք
Ժամանակի ծուղակ
«Ժամանակի ծուղակ» (Time Trap), ամերիկյան գիտաֆանտաստիկ ֆիլմ, նկարահանված ռեժիսոր Բեն Ֆոսթերի և Մարկ Դենիսի կողմից ։ Ֆիլմի պրեմիերան կայացել է 2017 թվականի մայիսի 19֊ին Սիեթլի միջազգային կինոփառատոնում։ Ֆիլմը թողարկվել է ԱՄՆ-ում 2018 թվականի նոյեմբերի 2-ին ։
Սյուժե
Հնագիտության պրոֆեսոր Հոփերը Տեխասի հեռավոր տարածքում գտնվող քարանձավներում որոնում է իր հիպի ծնողներին, որոնք անհետացել են շատ տարիներ առաջ, որոնք, իր հերթին, այնտեղ փնտրել են առասպելական Հավերժական երիտասարդության աղբյուրը։ Նա իր աշակերտներին հայտնում է, որ գտել է մինիվեն՝ ծնողների իրերով։ Նա մենակ վերադառնում է քարանձավներ և ներս է մտնում մածուցիկ, դոնդողանման, թափանցիկ զանգվածի միջով։ Նա տեսնում է կովբոյական կոստյումով մի մարդու՝ ատրճանակով, որը մտնում է քարանձավ, և հետևում է նրան։
Այնուամենայնիվ, ուսանողներ Թեյլորն ու Ջեքին իրենց ընկերուհի Կարայի, նրա կրտսեր քրոջ՝ Վիվսի և նրա ընկերոջ Ֆուրբիի հետ միասին որոշում են հաջորդ օրը սկսել փնտրել հենց Հոպերին, ով այդպես էլ չվերադարձավ։ Խումբը իջնում ​​է քարանձավ՝ ճանապարհին նույնպես հանդիպելով ինչ-որ մածուցիկ և թափանցիկ պատնեշի, և Ֆուրբին սպասում է նրանց վերևում։ Հանկարծ պարանները պոկվում են, Թեյլորն ու Ջեքին ընկնում են, մինչդեռ Ջեքին վնասում է ոտքը, իսկ Թեյլորը կոտրում է մատները։ Քարանձավների խորքից լսվում են ճիչեր ու մռնչյուն, իսկ հետո ռացիայով ճեղքվում է Ֆուրբիի ճիչը, ով օգնություն է կանչում։ Խումբը առաջ է շարժվում և վերևից տեսնում է քարանձավից ելք։ Կարան, միացված տեսախցիկով, բարձրանում է պատի ելուստներով, սակայն տեսնում է փոխված անշունչ մակերես, մոտալուտ փոշու փոթորիկը և երկնքում հսկայական եռանկյուն տիեզերական կայան։ Նա իջնում ​​է ներքև և պատմում իր տեսածի մասին, իսկ ներքևում մնացածներն ասում են, որ Կարան, ըստ իրենց զգացմունքների, բացակայել է ընդամենը երկու վայրկյան, թեև տեսախցիկը ֆիքսել է մոտ կես ժամ։ Խումբը գտնում է նաև Ֆուրբիի դիակը և նրա տեսախցիկը, որից հասկանում են, որ Ֆուրբին մի քանի օր իրենց է սպասել քարանձավում, իսկ հետո փորձել է իջնել, սակայն նրա պարանը նույնպես պոկվել է։ Ընկերները հասկանում են, որ բռնվել են տարածա-ժամանակային շարունակականության ճեղքում․ ժամանակը շատ ավելի դանդաղ է անցնում քարանձավում, քան մակերեսի վրա, որտեղ, ըստ երևույթի, հարյուրավոր տարիներ են անցել։ Այսպիսով, նրանց պարանները պոկվում էին շփման պատճառով, քանի որ տարիներ էին անցնում մակերեսի վրա, մինչ նրանք իջնում էին։ Նաև Ֆուրբիի տեսախցիկի վրա նրանք տեսնում են, որ նա ողջ է մնացել ընկնելուց հետո, բայց ինչ-որ արարած մոտեցել է նրան և սպանել։